b'\n_START_ARTICLE_\nIr\xc3\xa8ne Jacob\n_START_PARAGRAPH_\nIr\xc3\xa8ne Jacob (s. 15. hein\xc3\xa4kuuta 1966) on ranskalainen n\xc3\xa4yttelij\xc3\xa4, joka on esiintynyt muiden muassa Krzysztof Kie\xc5\x9blowskin elokuvissa Veronikan kaksoisel\xc3\xa4m\xc3\xa4 (1991) ja Kolme v\xc3\xa4ri\xc3\xa4: punainen (1994). _NEWLINE_Jacob syntyi Suresnesissa ja muutti vuonna 1969 perheineen Geneveen, Sveitsiin. H\xc3\xa4n teki ensiesiintymisens\xc3\xa4 n\xc3\xa4ytt\xc3\xa4m\xc3\xb6ll\xc3\xa4 vuonna 1977 ja sai ensimm\xc3\xa4isen elokuvaroolinsa Pariisiin muutettuaan vuonna 1987. _NEWLINE_Jacobilla on ollut yksi Bafta- (1995) ja kaksi C\xc3\xa9sar-ehdokkuutta (1992, 1995). H\xc3\xa4nelle my\xc3\xb6nnettiin parhaan naisn\xc3\xa4yttelij\xc3\xa4n palkinto Cannesin elokuvajuhlilla 1991.'